2001 թ. ԵՊՀ-ում ստեղծվել է մագիստրոսական ակտուարական ծրագիր, իսկ 2003թ. ակտուարական ծրագիրը ներդրվել է նաև բակալավրիատում: Ծրագրի նպատակն էր ուսանողներին տալ մաթեմատիկայի և ակտուարական գիտությանը հարակից ոլորտների գիտելիքներ ու հմտություններ, որոնք անհրաժեշտ են ակտուարի մասնագիտությանը տիրապետելու և որակավորման քննությունները հանձնելու համար: 2007թ. ԵՊՀ-ում ստեղծվել է Ակտուարական մաթեմատիկայի ամբիոն: 2009թ-ից ամբիոնում իրականացվում է արդեն երկու մագիստրոսական ծրագիր` 1. «Ակտուարական մաթեմատիկա», 2. «Ռիսկերի կառավարում» մասնագիտացումներով: ԵՊՀ ակտուարական մաթեմատիկայի ամբիոնը գործնական հարաբերությունների մեջ է ապագա ակտուարների և ռիսկերի կառավարիչների պոտենցիալ գործատուների հետ` ՀՀ Կենտրոնական բանկի, «Նորք» տեղեկատվական-վերլուծական կենտրոնի, ապահովագրական ընկերությունների, առևտրային բանկերի և այլ կազմակերպությունների հետ: